આ અંગેની વધુ માહિતી આપતાં પાલિકા પ્રમુખે જણાવ્યું હતું કે, સંતરામ દેરી પાસેના ખુલ્લા પ્લોટ સર્વે નંબર ૭૫૮ પૈકી ૩-અ વાળી પ્લોટ નં. ૪૩૮૩ ચો.મી.વાળી જમીનના માલિક ગીરીશચંદ્ર મનુભાઈએ નગરપાલિકાને બાગ-બગીચો બનાવવા માટે આપી છે. ત્યાં અદ્યતન બાગ-બગીચો બનાવવા માટેનું જ આયોજન છે અને જેનો લાભ આ વિસ્તારમાં આવતા તમામ પ્રજાજનો મેળવી શકશે તે પ્રકારની સુવિધાઓ ઉપલબ્ધ થશે. સાથે-સાથે નગરપાલિકાની નાનકડી કચેરી અને બગીચો સાચવવા માટે એક ચોકીદાર-માળીની રૂમ પણ તૈયાર થશે. જમીન દાનમાં આપનાર માલિકની પણ મહેચ્છા છે કે, આ સ્થળે અદ્યતન બગીચો બને અને તેનો કોઈપણ વિરોધ તેઓ કરતા નથી. જેથી આ સ્થળે સુંદર, નયનરમ્ય, પ્રજાઉપયોગી બગીચાનાનું નિર્માણ કાર્ય થશે.